title: Johdonmukainen politiikka sellaisia hallintoja kohtaan, joihin EU soveltaa rajoittavia toimenpiteitä Euroopan parlamentin suositus neuvostolle 2. helmikuuta 2012 johdonmukaisesta politiikasta sellaisia hallintoja kohtaan, joihin EU soveltaa rajoittavia toimenpiteitä, niiden johtajien harjoittaessa henkilökohtaisiin ja kaupallisiin etuihinsa liittyvää toimintaa EU:n rajojen sisällä (2011/2187(INI))

text:
               20.8.2013

               FI

               Euroopan unionin virallinen lehti

               CE 239/11

         Torstai 2. helmikuuta 2012Johdonmukainen politiikka sellaisia hallintoja kohtaan, joihin EU soveltaa rajoittavia toimenpiteitä
   P7_TA(2012)0018
   Euroopan parlamentin suositus neuvostolle 2. helmikuuta 2012 johdonmukaisesta politiikasta sellaisia hallintoja kohtaan, joihin EU soveltaa rajoittavia toimenpiteitä, niiden johtajien harjoittaessa henkilökohtaisiin ja kaupallisiin etuihinsa liittyvää toimintaa EU:n rajojen sisällä (2011/2187(INI))
   2013/C 239 E/02

      Euroopan parlamentti, joka

               —

               ottaa huomioon Graham Watsonin ALDE-ryhmän puolesta esittämän ehdotuksen suositukseksi neuvostolle johdonmukaisesta politiikasta sellaisia autoritaarisia hallintoja kohtaan, joihin EU soveltaa rajoittavia toimenpiteitä, niiden suorittaessa niiden johtajien henkilökohtaisiin ja kaupallisiin etuihin liittyvää toimintaa EU:n rajojen sisällä (B7-0235/2011),

               —

               ottaa huomioon YK:n peruskirjan ja erityisesti sen 1 ja 25 artiklan sekä sen VII lukuun sisältyvän 39 ja 41 artiklan,

               —

               ottaa huomioon kaikki Yhdistyneiden kansakuntien ihmisoikeuksia koskevat yleissopimukset ja niiden valinnaiset pöytäkirjat,

               —

               ottaa huomioon kansalaisoikeuksia ja poliittisia oikeuksia koskevan kansainvälisen yleissopimuksen ja kaksi siihen liitettyä valinnaista pöytäkirjaa,

               —

               ottaa huomioon ihmisoikeuksien ja perusvapauksien suojaamiseksi tehdyn yleissopimuksen (Euroopan ihmisoikeussopimus),

               —

               ottaa huomioon YK:n turvallisuusneuvoston 28. huhtikuuta 2006 antaman päätöslauselman 1674, jossa vahvistetaan vuoden 2005 maailmanlaajuisen huippukokouksen päätösasiakirjan määräykset, jotka koskevat velvollisuutta suojella väestöjä kansanmurhalta, sotarikoksilta, etnisiltä puhdistuksilta ja rikoksilta ihmisyyttä vastaan,

               —

               ottaa huomioon Euroopan unionin perusoikeuskirjan,

               —

               ottaa huomioon Eurooppa-neuvoston 12. joulukuuta 2003 hyväksymän Euroopan unionin turvallisuusstrategian "Turvallisempi Eurooppa oikeudenmukaisemmassa maailmassa",

               —

               ottaa huomioon YK:n turvallisuusneuvoston Afganistanin tilanteesta antaman päätöslauselman 1267(1999) ja entisen Jugoslavian tasavallan Makedonian tilanteesta antaman päätöslauselman 1371(2001),

               —

               ottaa huomioon Euroopan unionista tehdyn sopimuksen 21 artiklan 2 kohdan, 22 ja 36 artiklan,

               —

               ottaa huomioon Euroopan unionin toiminnasta tehdyn sopimuksen 215 artiklan,

               —

               ottaa huomioon omaisuuden tai todistusaineiston jäädyttämistä koskevien päätösten täytäntöönpanosta Euroopan unionissa 22. heinäkuuta 2003 tehdyn neuvoston puitepäätöksen 2003/577/YOS (1),

               —

               ottaa huomioon 22. tammikuuta 2004 päivätyn neuvoston asiakirjan "Ulkosuhdeneuvosten työryhmän pakotteet-kokoonpanon (RELEX/pakotteet) perustaminen" (5603/2004),

               —

               ottaa huomioon 7. kesäkuuta 2004 päivätyn neuvoston asiakirjan "Rajoittavien toimenpiteiden (pakotteiden) käyttöä koskevat perusperiaatteet" (10198/1/2004),

               —

               ottaa huomioon Euroopan yhteisöjen tuomioistuimen tuomion asiassa Ahmed Ali Yusuf ja Al Barakaat International Foundation vastaan Euroopan unionin neuvosto ja Euroopan yhteisöjen komissio (ECR 11-3533 (2005)),

               —

               ottaa huomioon vastavuoroisen tunnustamisen periaatteen soveltamisesta menetetyksi tuomitsemista koskeviin päätöksiin 6. lokakuuta 2006 tehdyn neuvoston puitepäätöksen 2006/783/YOS (2),

               —

               ottaa huomioon 9. heinäkuuta 2007 päivätyn neuvoston asiakirjan "EU:n parhaat käytänteet rajoittavien toimenpiteiden tehokasta täytäntöönpanoa varten" (11679/2007),

               —

               ottaa huomioon 21. heinäkuuta 2007 päivätyn neuvoston asiakirjan yhteisen kannan 2001/931/YUTP täytäntöönpanosta (10826/1/2007),

               —

               ottaa huomioon 24. huhtikuuta 2008 päivätyn neuvoston asiakirjan "EU:n parhaiden käytänteiden ajantasaistettu versio rajoittavien toimenpiteiden tehokasta täytäntöönpanoa varten" (08666/1/2008),

               —

               ottaa huomioon erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP ajantasaistamisesta sekä yhteisen kannan 2008/586/YUTP kumoamisesta 26. tammikuuta 2009 hyväksytyn neuvoston yhteisen kannan 2009/67/YUTP (3),

               —

               ottaa huomioon neuvoston asiakirjan "Suuntaviivat rajoittavien toimenpiteiden (pakotteiden) täytäntöönpanoa ja arviointia varten EU:n yhteisen ulko- ja turvallisuuspolitiikan alalla", sellaisena kuin se on viimeksi tarkistettuna 15. joulukuuta 2009 (17464/2009),

               —

               ottaa huomioon 4. syyskuuta 2008 antamansa päätöslauselman EU:n pakotteiden arvioinnista osana EU:n ihmisoikeustoimia ja -politiikkaa (4),

               —

               ottaa huomioon direktiivin 2005/60/EY rahoitusjärjestelmän käytön estämisestä rahanpesutarkoituksiin sekä terrorismin rahoitukseen (5),

               —

               ottaa huomioon jäsenvaltioiden ulkopoliittiset resurssit,

               —

               ottaa huomioon työjärjestyksen 121 artiklan 3 kohdan,

               —

               ottaa huomioon ulkoasiainvaliokunnan mietinnön (A7-0007/2012),

         Yleisiä havaintoja EU:n menettelytavasta autoritaarisia johtajia kohtaan

               A.

               ottaa huomioon, että Lissabonin sopimuksen 1 artiklan 24 kohdassa esitetyssä SEU-sopimuksen uuden 21 artiklassa todetaan, että unionin toimintaa ohjaavat "demokratia, oikeusvaltio, ihmisoikeuksien ja perusvapauksien yleismaailmallisuus ja jakamattomuus, ihmisarvon kunnioittaminen, tasa-arvo ja yhteisvastuu sekä Yhdistyneiden Kansakuntien peruskirjan periaatteiden ja kansainvälisen oikeuden noudattaminen";

               B.

               ottaa huomioon, että pakotteita sovelletaan SEU-sopimuksen 21 artiklassa asetettujen YUTP:n tavoitteiden mukaisesti ja että niihin kuuluu muun muassa kansainvälisen rauhan ja turvallisuuden, ihmisoikeuksien ja perusvapauksien kunnioittamisen, oikeusvaltion periaatteen, demokratian ja hyvien hallintotapojen edistäminen;

               C.

               ottaa huomioon, että YUTP:n yhteydessä pakotteet tai rajoittavat toimenpiteet katsotaan lieviksi pakkokeinoiksi, joita ovat muun muassa asevientikielto, kauppapakotteet, rahoitukselliset ja taloudelliset pakotteet, varojen jäädyttäminen, lentokiellot, maahantulon rajoittaminen, diplomaattiset pakotteet, urheilu- ja kulttuuritapahtumien boikotointi ja kolmannen maan kanssa tehtävän yhteistyön keskeyttäminen;

               D.

               ottaa huomioon, että pakotteiden ja rajoittavien toimenpiteiden käyttöönottaminen on tehokasta ainoastaan, jos se on osa EU:n ja jäsenvaltioiden johdonmukaista ja kattavaa ihmisoikeusstrategiaa;

               E.

               ottaa huomioon, että "kohdennetut pakotteet" voivat olla henkilökohtaisia pakotteita, valikoituja taloudellisia toimenpiteitä ja diplomaattisia toimenpiteitä kuten viisumikieltoja, varojen jäädyttämisiä, tiettyjen tavaroiden viennin tai tuonnin estämistä, lentokieltoja, investointikieltoja tai virallisten kontaktien rajoittamista;

               F.

               ottaa huomioon, että erimielisyydet jäsenvaltioiden välillä johtavat usein rajoittavien toimenpiteiden epäjohdonmukaiseen soveltamiseen, mikä vie EU:lta uskottavuutta ja heikentää toimenpiteiden tehokkuutta;

               G.

               ottaa huomioon, että EU on usein soveltanut pakotepolitiikkaansa epäjohdonmukaisesti kohdellessaan eri tavoin kolmansia maita, joiden ihmisoikeus- ja demokratiatausta on samankaltainen, ja että se on siten saanut kritiikkiä kaksoisstandardeista;

               H.

               ottaa huomioon, että tietoteknologian edistys muuttaa kansalliset rajat yhä merkityksettömämmiksi ja että globalisoituvassa maailmassa maan tai sen eliitin eristäminen on siten vaikeampaa;

               I.

               ottaa huomioon, että useimmat maat, joihin on kohdistettu pakotteita, ovat myös kaikkein eristyneimpiä kansainvälisestä järjestelmästä ja niiden yhteiskunnat hyötyisivät muutosta ajatellen eniten, jos ne altistuisivat enemmän kansainvälisyydelle; ottaa huomioon, että joissakin tapauksissa rajoittavilla toimenpiteillä erityisesti tiettyjä yksilöitä vastaan voi kuitenkin olla varoittavia ja psykologisia vaikutuksia;

               J.

               ottaa huomioon, että EU:n pakotteita koskevat päätökset olisi tehtävä vasta sitten, kun on arvioitu perusteellisesti, mikä on kaikkein tehokkain tapa saada aikaan demokraattinen muutos maassa; ottaa huomioon, että jokaiseen päätökseen olisi liitettävä tätä koskeva perustelu;

               K.

               toteaa, että Euroopan unioni houkuttelee monia autoritaarisia johtajia ja heidän liittolaisiaan investointi-, omaisuudenhoito-, pankki- ja terveydenhoitopalvelujen vuoksi sekä alueena, jolla he voivat vapaasti matkustella ja kuluttaa usein epäilyttävillä keinoilla hankkimaansa varallisuutta;

               L.

               toteaa, että mahdollisuus käyttää valtaa henkilökohtaisen varallisuuden lisäämiseen esimerkiksi kavaltamalla valtion varoja tai hankkimalla niihin henkilökohtainen valvontavalta tarjoaa autoritaarisille johtajille kannustimen ja vahvistaa heidän mahdollisuuksiaan kaapata valta ja pysyä vallassa; toteaa, että on tutkittava enemmän sitä, miten voidaan heikentää mahdollista suhdetta kehitykseen tai muihin tarkoituksiin suunnatun ulkomaanavun ja autoritaaristen johtajien ja heidän lähipiirinsä rikastumisen välillä;

               M.

               ottaa huomioon, että ilman yhteisiä toimia on vaikea saada tarkkoja tietoja autoritaaristen johtajien EU:hun sijoittamista varoista ja että EU:n on sitkeästi pyrittävä saamaan näitä tietoja;

               N.

               katsoo, että johtajiin kohdistuvilla pakotteilla on vaikutusta, jos heitä painostetaan henkilökohtaisesti sellaisten rajoittavien toimenpiteiden muodossa, jotka koskevat heidän mahdollisuuksiaan siirtää rahaa, investoida ja käyttää taloudellisia varojaan, matkustaa, saada tiettyjä tuotteita ja palveluita tai diplomaattista edustusta;

               O.

               katsoo, että kansainvälisten ja alueellisten toimijoiden moninaisuus edellyttää vuoropuhelua ja toimijoiden välistä virallista ja epävirallista kuulemista;

               P.

               katsoo, että olennainen osa autoritaarisia hallintoja koskevaa vaikuttavaa politiikkaa on tasapaino pakkokeinoja käyttävän diplomatian, rajoittavat toimenpiteet mukaan luettuina, sekä selkeän viestinnän ja väkivallattomien rakentavien vaihtoehtojen välillä, ja ottaa huomioon, että EU:n ja jäsenvaltioiden ulkopolitiikan keinovalikoimassa suositaan eristämisen sijasta kriittistä ja etenevää vuoropuhelua;

               Q.

               ottaa huomioon, että uudelleentarkastelumenettely, jossa pakotteita voidaan laajentaa, lieventää tai poistaa vastauksena muutoksiin pakotteiden kohteina olevien johtajien toiminnassa, on oleellisen tärkeä rajoittavien toimenpiteiden tehokkuuden kannalta, ja että menettelyä on käytettävä täsmällisesti ja strategisesti;

               R.

               katsoo, että kaikissa rajoittavissa toimenpiteissä on otettava huomioon ihmisoikeudet, kansainvälinen humanitaarinen oikeus, asianmukaiset menettelyt, suhteellisuusperiaate ja oikeus tehokkaaseen oikaisumenettelyyn, eikä niillä missään tapauksessa saa rankaista heikoimmassa asemassa olevia väestöryhmiä maissa, joita kyseiset toimenpiteet koskevat;

               1.

               suosittaa neuvostolle seuraavaa:

                     Selkeämpien määritelmien laatiminen

                           a)

                           laaditaan Euroopan parlamenttia kuullen selkeät kriteerit sille, milloin pakotteita on sovellettava, toimenpiteiden tavoitteille, sovellettavien pakotteiden muodolle ja sovellettavalle uudelleentarkastelumenettelylle; laaditaan kriteerit niin, että ne lisäävät EU:n pakotteiden johdonmukaisuutta ja uskottavuutta mutta antavat riittävän joustovaran käytännön toimille ja antavat siten unionille mahdollisuuden käyttää välinettä tehokkaana keinona ulkoisissa toimissaan;

                           b)

                           määritetään selkeästi ja yksiselitteisesti, kehen pakotteet on kohdistettava, jos kyseessä ovat romahtaneet valtiot tai muut kuin valtiolliset toimijat, koska tiedetään, että rakenteet ovat usein epämääräisiä;

                           c)

                           sijoitetaan pakotteet laajempaan poliittiseen kontekstiin ja määritellään tietyt lyhyen ja pitkän aikavälin tavoitteet kestävää demokratisoimisprosessia varten;

                           d)

                           pidetään mielessä, että pakotteista ei saa tulla itsetarkoitusta ja että niiden soveltamiseen on liityttävä selkeät ja saavutettavissa olevat pakotteiden poistamista koskevat viitearvot;

                           e)

                           tuetaan järjestelmällisesti Kansainvälisen rikostuomioistuimen työtä ja varmistetaan, että tuomioistuimen menettelyt ja tuomiot otetaan asianmukaisesti huomioon EU:n pakotepolitiikassa;

                           f)

                           kehotetaan EU:n jäsenvaltioita rankaisemattomuutta ja rikoksia ihmisyyttä vastaan käsitellessään soveltamaan yleisen tuomiovallan periaatetta, jotta voidaan parantaa kansainvälistä rikosoikeusjärjestelmää;

                     Toimivan pakotepolitiikan laatiminen

                           g)

                           sitoudutaan mahdollisimman laajaan yhteistyöhön ja synergiaan EU:n 27 jäsenvaltion kesken ja kehotetaan niitä puhumaan yhteisellä ja johdonmukaisella äänellä tuomittaessa EU:n yhteisen lähestymistavan mukaisesti autoritaarisia hallintoja;

                           h)

                           myönnetään, että pakotteet, joita ei koordinoida kansainvälisesti, voivat olla tehottomia ja haitata määriteltyjen tavoitteiden saavuttamista, heikentää unionin pakotepolitiikan avoimuutta, uskottavuutta ja johdonmukaisuutta sekä vahvistaa niiden kohteena olevaa autoritaarista hallintoa tai vähentää EU:n ja sen jäsenvaltioiden suhteellista liikkumavaraa ja uskottavuutta neuvotteluissa kyseisen valtion kanssa; varmistetaan parempi koordinointi ja tietojen vaihto jäsenvaltioiden välillä selkeitä menettelyjä noudattaen;

                           i)

                           sovelletaan olemassa olevia pakotteita tiukasti ja yhdenmukaisesti, pyritään välttämään kaksoisstandardien soveltaminen ja laajennetaan pakotteiden soveltamisalaa koskemaan perusoikeuksien ja erityisesti uskonnonvapauden ja ilmaisunvapauden rikkomista; varmistetaan, että myös Euroopan talousalueeseen kuuluvat maat ja Euroopan unionin jäseniksi ehdokkaina olevat maat soveltavat rajoittavia toimenpiteitä ja vaihtavat asiaankuuluvia tietoja unionin kanssa;

                           j)

                           käytetään kohdistettuja pakotteita tai rajoittavia toimenpiteitä, jotka ovat oikeassa suhteessa haluttuun tavoitteeseen ja joilla pyritään vaikuttamaan ainoastaan painostusta harjoittavan tai rikollisen hallinnon vastuulliseen eliittiin ja romahtaneiden valtioiden vastuussa oleviin, muihin kuin valtiollisiin toimijoihin ja minimoimaan siviiliväestöön ja erityisesti kaikkein heikoimmassa asemassa oleviin kohdistuvat kielteiset vaikutukset;

                           k)

                           varmistetaan, että kehitykseen tai muihin tarkoituksiin suunnattu ulkomaanapu ei lopulta edistä autoritaaristen johtajien ja heidän sisäpiirinsä rikastumista;

                           l)

                           varmistetaan aina kun mahdollista, että pakotepolitiikkaan liittyy kyseisen maan kansalaisyhteiskunnan tukeminen; parannetaan raportointivaiheen laatua ja avoimuutta niin, että annettu apu voidaan mitata tarkasti ja sen osuus kansalaisyhteiskunnan tarpeiden saavuttamisesta arvioida täsmällisesti;

                           m)

                           varmistetaan, että ei käytetä kaksoisstandardeja päätettäessä rajoittavista toimenpiteistä tai pakotteista ja että niitä sovelletaan poliittisista, taloudellisista tai turvallisuuseduista riippumatta;

                           n)

                           varmistetaan, että rajoittavat toimenpiteet, jotka rajoittavat unionin yritysten toimintaa pakotteiden kohteina olevien maiden markkinoilla, eivät hyödytä kolmansien maiden kilpailijoita;

                           o)

                           varmistetaan, että jäsenvaltiot sekä EU:n edustustojen päälliköt otetaan tiiviisti mukaan rajoittavien toimenpiteiden ja niiden paikan päällä aiheuttamien seurausten suunnittelu-, soveltamis-, seuranta- ja arviointiprosessiin ja että he antavat panoksensa vaikutustenarviointiin, minkä vuoksi EU:n läsnäolo kentällä on oleellisen tärkeää; varmistetaan, että merkitykselliset tiedot toimitetaan nopeasti Euroopan parlamentille;

                           p)

                           varmistetaan, että maissa, joihin kohdistetaan rajoittavia toimenpiteitä, keskeiset demokratiaa ja ihmisoikeuksia puolustavat toimijat ovat tiiviisti mukana rajoittavien toimenpiteiden suunnittelu-, soveltamis- ja arviointiprosessissa;

                           q)

                           velvoitetaan Euroopan ulkosuhdehallinnon ja komission nykyiset rakenteet laatimaan perusteellisen tilanneanalyysin kyseisen maan talouden ja yhteiskunnan rakenteesta ennen pakotteiden hyväksymistä ja myös sen jälkeen ja tutkimaan kaikkien yksittäisten toimenpiteiden suorat ja epäsuorat vaikutukset yhteiskunnan poliittiseen ja sosioekonomiseen toimintaan ottaen huomioon myös liike-elämän eliittiin, kansalaisyhteiskunnan ryhmiin, poliittiseen oppositioon ja jopa hallituksen uudistusmyönteisiin elementteihin kohdistuvat vaikutukset;

                           r)

                           velvoitetaan RELEX/pakotteet hoitamaan tehtävänsä ja tutkimaan pakotteiden hyväksymistä, arvioimaan nykyisiä pakotteita ja kehittämään rajoittavien toimenpiteiden soveltamista ja täytäntöönpanoa koskevia parhaita käytänteitä sekä raportoimaan säännöllisesti neuvostolle ja Euroopan parlamentille tutkimustensa tuloksista;

                           s)

                           velvoitetaan EU:n oikeudelliset ja muut asianomaiset yksiköt antamaan neuvostolle neuvontaa tarvittavista varokeinoista, joilla estetään, että kyseiset henkilöt kiertävät pakotteita;

                           t)

                           sitoutetaan EUH ja komissio yhdennetympään toimintaan, jossa ne jakavat asiantuntemusta ja tietoa pakotteiden laatimisen, niiden täytäntöönpanon ja arvioinnin yhteydessä;

                           u)

                           velvoitetaan neuvosto ja komissio varaamaan riittävästi aikaa ja antamaan riittävät resurssit sekä ottamaan palvelukseen osaavia maa-asiantuntijoita ja ihmisoikeuksiin erikoistunutta henkilöstöä pakotteiden suunnittelua edeltävien analyysien laatimista ja pakotteiden tehokkuuden arviointia varten;

                           v)

                           velvoitetaan komissio ja jäsenvaltiot koordinoimaan asevientikieltoja, jotka kuuluvat jäsenvaltioiden toimivaltaan;

                           w)

                           velvoitetaan komissio ja jäsenvaltiot raportoimaan vuosittain pakotetoimien käyttöönottamisesta ja tehokkuudesta;

                           x)

                           kehotetaan Ranskaa ja Iso-Britanniaa sekä YK:n turvallisuusneuvoston väliaikaisina jäseninä toimivia EU-valtioita käyttämään riittävästi taivuttelua, jotta varmistetaan, että turvallisuusneuvoston päätöslauselmat pannaan tiukasti ja perusteellisesti täytäntöön;

                           y)

                           harkitaan, olisiko soveltuvissa tapauksissa aktivoitava kahdenvälisen kaupan "olennaisia osia koskevia lausekkeita", jotka antavat EU:lle mahdollisuuden asettaa pakotteita ihmisoikeuksien ja demokratian periaatteiden rikkomisesta, ja sitoudutaan johdonmukaiseen unionin ulkopolitiikkaan autoritaarisiin hallintoihin kohdistettavien toimenpiteiden tukemiseksi;

                     Sitoutuminen johdonmukaiseen toimintaan EU:n rajojen sisällä

                           z)

                           velvoitetaan EU:n jäsenvaltiot ilmoittamaan, jos pakotelistalla olevilla henkilöillä on aineellista varallisuutta tai varoja niiden rajojen sisällä, sekä ilmoittamaan varallisuuden arvioidun arvon ja sijainnin; kehotetaan EU:n jäsenvaltioita tekemään yhteistyötä tärkeiden tietojen vaihtamisessa esimerkiksi varallisuuden takaisin hankinnasta vastaavien toimistojen sekä Camden Asset Recovery Inter-Agency Network -verkoston kanssa; tehostetaan EU:n jäsenvaltioiden välistä yhteistyötä kyseisen varallisuuden tunnistamisessa ja takavarikoimisessa;

                           aa)

                           velvoitetaan kaikki EU:n jäsenvaltiot varmistamaan, että noudatetaan tiukasti kohdistettuja rahoituksellisia pakotteita tai rajoittavia toimenpiteitä, joita ovat muun muassa

                                       —

                                       rahoitusjärjestelmän käytön estämisestä rahanpesutarkoituksiin sekä terrorismin rahoitukseen annetun direktiivin 2005/60/EY soveltamisalan ulottaminen koskemaan pakollisena pakotteiden kohteen olevien diktaattorien sekä heihin kytköksissä olevien luonnollisten ja oikeushenkilöiden ja yritysten kaikkia yrityksiä avata tili tai tallettaa varoja, koska kyseiset varat on hankittu rikoksilla, anastamalla tai kavaltamalla, sekä sellaisten vaihtoehtoisten ennaltaehkäisevien mekanismien tutkiminen, joilla hillitään kavallettujen valtion varojen tai varallisuuden virtaamista EU:n rahoituslaitoksiin;

                                       —

                                       luottojen epääminen, lainojen takaisinmaksua koskevien toimien tiukentaminen ja talletusten jäädyttäminen, jotta voidaan varmistaa, että toimenpiteillä estetään käytännössä kyseisiltä henkilöiltä ja yhtiöiltä kaikkien rahoituspalvelujen saatavuus EU:n lainkäyttöalueella;

                           ab)

                           varmistetaan, että rajoittavia taloudellisia ja rahoituksellisia toimenpiteitä, kohdistetut rahoituspakotteet mukaan luettuina, soveltavat kaikki unionissa toimivat henkilöt ja yritykset, myös kolmansien maiden kansalaiset, sekä unionin rajojen ulkopuolella toimivat unionin kansalaiset tai yritykset, jotka on rekisteröity tai perustettu unionin jäsenvaltion lainsäädännön mukaisesti;

                           ac)

                           varmistetaan, että pakotteiden kohteena olevilta johtajilta sekä heihin selvästi kytköksissä olevilta luonnollisilta ja oikeushenkilöiltä ja yrityksiltä kielletään ehdottomasti varallisuuden ja omaisuuden omistaminen EU:ssa;

                           ad)

                           velvoitetaan EU:n jäsenvaltiot kieltämään kouluja ja yliopistoja, tutkimuslaitoksia ja muita akateemisia laitoksia hyväksymästä rahoitusta, apurahoja tai lahjoituksia pakotteiden kohteena olevilta johtajilta ja heihin luonnollisesti tai oikeudellisesti kytköksissä olevilta henkilöitä ja esittämään avoimesti tiedot yksityisestä rahoituksestaan;

                           ae)

                           velvoitetaan EU:n jäsenvaltiot kieltämään urheilujärjestöjä (jalkapalloseurat mukaan luettuina) ja hyväntekeväisyysjärjestöjä hyväksymästä rahoitusta, apurahoja tai lahjoituksia pakotteiden kohteena olevilta johtajilta ja heihin luonnollisesti tai oikeudellisesti kytköksissä olevilta henkilöiltä;

                           af)

                           velvoitetaan EU ja sen jäsenvaltiot soveltamaan tiukasti matkustuskieltoja, joilla estetään pakotteiden kohteena olevia henkilöitä matkustamasta EU:ssa missään muussa kuin humanitaarisessa tarkoituksessa;

                           ag)

                           velvoitetaan EU:n jäsenvaltiot aktiivisesti tutkimaan ja tarvittaessa asettamaan syytteeseen Euroopassa olevat henkilöt tai oikeushenkilöt, jotka ovat avustaneet pakotteiden kohteena olevia johtajia tai heihin kytköksissä olevia henkilöitä kiertämään tai välttämään heihin laillisesti kohdistettuja pakotteita;

                     Kolmansiin maihin liittyvät toimet

                           ah)

                           sitoutetaan EU hankkimaan toimilleen kansainvälistä tukea ja liittolaisia, erityisesti kyseisen alueen vaikutusvaltaisten toimijoiden piirissä ja kansainvälisissä järjestöissä, ja ottamaan Euroopan parlamentti täysimääräisesti mukaan tähän prosessiin;

                           ai)

                           sitoutetaan EU vahvistamaan toimiensa, rajoittavat toimenpiteet ja pakotteet mukaan luettuina, oikeutusta ja hankkimaan niille laajaa julkista ja poliittista tukea EU:ssa ja kansainvälisesti, erityisesti maissa, joiden hallintoihin pakotteet kohdistuvat, ja ottamaan Euroopan parlamentti kattavasti mukaan prosessiin;

                           aj)

                           kehotetaan EU:ta – jos YK:n turvallisuusneuvosto ei sovella pakotteita tai rajoittavia toimenpiteitä – toimimaan yhteistyössä pakotteita soveltavien valtioiden kanssa, jakamaan tietoja ja koordinoimaan toimenpiteitä, jotta saadaan aikaan mahdollisimman suuri vaikutus kansainvälisellä tasolla ja voidaan maksimoida yhteisön pakotteiden soveltamisen tehokkuus;

                           ak)

                           velvoitetaan korkea edustaja / komission varapuheenjohtaja, edustustojen päälliköt ja EUH tiedottamaan selkeästi pakotteiden kohteena oleville johtajille, mitä heiltä odotetaan, ja asettamaan täsmällisiä ja saavutettavissa olevia tavoitteita, jotta voidaan edistää positiivista muutosta ja tarjota asianmukaista teknistä tukea;

                           al)

                           velvoitetaan jäsenvaltiot jakamaan muiden valtioiden, asianomaisten EU:n elinten ja kansainvälisten järjestöjen kanssa tietoa luetteloiduista henkilöistä, sikäli kuin se on laillisesti mahdollisesti;

                           am)

                           velvoitetaan jäsenvaltiot huolehtimaan siitä, että yleisöllä on kohtuullinen oikeus saada tietoa sovellettaviin rajoittaviin toimenpiteisiin liittyvistä kansallisista toimista;

                           an)

                           velvoitetaan neuvosto kuulemaan kattavasti Euroopan parlamenttia pakotteiden uudelleentarkasteluprosessissa sekä pyytämään sen panosta poliittisten suuntaviivojen ja laajemman EU:n pakotepolitiikan laatimiseen;

                           ao)

                           muistutetaan, että pakkokeinoja käyttävään diplomatiaan on liitettävä myös myönteisiä toimia, kuten kehitysapua, kestävää talousyhteistyötä ja tukea kansalaisyhteiskunnalle;

                           ap)

                           liitetään pakotteisiin ja niiden arviointiin kumppanimaiden kansalaisyhteiskunnan järjestöjen ja kansojen kanssa tehtävään yhteistyöhön ja vuoropuheluun perustuvia toimenpiteitä, joilla pyritään kehittämään ja vahvistamaan demokraattista ja ihmisoikeuksia kunnioittavaa kulttuuria kyseisessä maassa;

                           aq)

                           pyritään vapauttamaan jäädytetyt ja takavarikoidut varat, jotta ne voidaan mahdollisimman pian palauttaa kyseisiin maihin väestön hyväksi;

                     *
               * *

               2.

               kehottaa puhemiestä välittämään tämän suosituksen neuvostolle ja tiedoksi komissiolle sekä EUH:lle.

      (1)  EUVL L 196, 2.8.2003, s. 45.

      (2)  EUVL L 328, 24.11.2006, s. 59.

      (3)  EUVL L 23, 27.1.2009, s. 37.

      (4)  EUVL C 295 E, 4.12.2009, s. 49.

      (5)  EUVL L 309, 25.11.2005, s. 15.


title: Suositus: 7 päivänä heinäkuuta 1997 annetun neuvoston asetuksen (EY) N:o 1466/97 5 artiklan 3 kohdan mukainen neuvoston lausunto Saksan tarkistetusta vakausohjelmasta vuosiksi 2001-2005

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

31998H0480

98/480/EY: Komission suositus, annettu 22 päivänä heinäkuuta 1998, kotitalouksien pyykinpesuaineita koskevista hyvistä ympäristökäytänteistä (tiedoksiannettu numerolla K(1998) 2163)

Virallinen lehti nro L 215 , 01/08/1998 s. 0073 - 0075

KOMISSION SUOSITUS,annettu 22 päivänä heinäkuuta 1998,kotitalouksien pyykinpesuaineita koskevista hyvistä ympäristökäytänteistä (tiedoksiannettu numerolla K(1998) 2163) (98/480/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 155 artiklan toisen luetelmakohdan,sekä katsoo, ettäjoitakin yhteisön säännöksiä, erityisesti pesuaineita koskevan jäsenvaltioiden lainsäädännön lähentämisestä 22 päivänä marraskuuta 1973 annetun neuvoston direktiivin 73/404/ETY (1), sellaisena kuin se on viimeksi muutettuna direktiivillä 86/94/ETY (2), ja pesu- ja puhdistusaineiden merkinnöistä 13 päivänä syyskuuta 1989 annetun komission suosituksen 89/542/ETY (3) säännöksiä sovelletaan jo pesu- ja puhdistusaineisiin ja niiden valmistukseen, oikeaan käsittelyyn, käyttöön ja merkintöihin,vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annettua neuvoston direktiiviä 88/379/ETY (4), sellaisena kuin se on viimeksi muutettuna direktiivillä 96/65/EY (5), on sovellettava pesuaineisiin, jotka on luokiteltu vaarallisiksi mainitun direktiivin 3 artiklan mukaisesti,tässä suosituksessa tarkoitetut toimenpiteet eivät rajoita pakkauksista ja pakkausjätteistä 20 päivänä joulukuuta 1994 annetussa Euroopan parlamentin ja neuvoston direktiivissä 94/62/EY (6) säädettyjen vaatimusten soveltamista,kosmeettisiin valmisteisiin sovelletaan muita yhteisön vaatimuksia, eikä tämä suositus koske niitä,komission päätöksessä 95/365/EY (7) säädetyt ekologiset arviointiperusteet yhteisön ympäristömerkin myöntämiseksi pyykinpesuaineille eroavat tässä suosituksessa mainituista perusteista, ja valmistajien olisi asianmukaisesti harkittava yhteisön ympäristömerkin hakemista tämän suosituksen noudattamisen lisäksi,komissio antoi tiedonannossaan neuvostolle ja Euroopan parlamentille (8) suuntaviivat ympäristösopimusten toteuttamisesta käytännössä; neuvosto ja Euroopan parlamentti totesivat 17 päivänä heinäkuuta 1997 ja 7 päivänä lokakuuta 1997 antamissaan ympäristösopimuksia koskevissa päätöslauselmissa, että tällaiset sopimukset ovat arvokas keino antaa teollisuuden kantaa mahdollisimman paljon itse vastuuta (9),tämän komission suosituksena tunnustetun teollisuuden yksipuolisen sitoumuksen tehostamiseksi, avoimuuden lisäämiseksi ja uskottavuuden takaamiseksi komissio katsoo, että kaikkia asiasta kiinnostuneita tahoja tullaan kuulemaan suosituksen ja erityisesti sen täytäntöönpanon ja saavutettujen tulosten osalta,pesulämpötilojen alentaminen vähentäisi energiankulutusta ja näin ollen myös hiilidioksidipäästöjä,pesuaineiden kulutuksen ja pakkausten vähentäminen ovat omiaan pienentämään pesuaineiden aiheuttamia ympäristövaikutuksia yleensä,pesuaineissa olevien luonnossa huonosti hajoavien ainesosien vähentäminen pienentää pesuaineiden ympäristövaikutuksia,pesuainevalmistajat ovat laatineet käytännesäännöt parantaakseen kuluttajien saatavilla olevia tietoja, ja sääntöjä voitaisiin edelleen parantaa pesuaineiden oikean käytön ja erityisesti oikean annostuksen varmistamiseksi yksityiskohtaisilla pakkausmerkinnöillä, tiedottavalla mainonnalla ja muilla ohjelmilla, joilla pyritään lisäämään kuluttajien tietoisuutta, säästämään resursseja ja saamaan aikaan suoria hyödyllisiä vaikutuksia veden laatuun ja yleensä ympäristöön,kussakin jäsenvaltiossa on pesu- ja puhdistusaineita valmistavien yritysten suurta enemmistöä kyseisessä jäsenvaltiossa edustavia kansallisia järjestöjä, jotka ovat AISE:n jäseniä (Association internationale de la savonnerie, de la détergence et des produits d'entretien) ja jotka ovat sitoutuneet panemaan tämän komission suosituksen täytäntöön,AISE, joka edustaa yli 90:tä prosenttia yhteisön pesu- ja puhdistusaineiden valmistajista, on sitoutunut huolehtimaan kansallisten järjestöjen kanssa yhteistyössä tämän suosituksen noudattamisesta,kyseiseen yhteistyöhön voivat osallistua myös AISE:hen kuulumattomat yritykset, jotka myyvät, markkinoivat tai tuottavat kotitalouksien pyykinpesuaineita Euroopan yhteisössä ja Euroopan talousalueella,tämän suosituksen perusteella saaduista tuloksista olisi ilmoitettava Euroopan parlamentille, neuvostolle ja yleisölle ympäristösopimuksista annetun komission tiedonannon mukaisesti,tämän suosituksen täytäntöönpano olisi varmistettava siten, että toisaalta AISE huolehtii komissiolle tekemänsä sitoumuksen perusteella siitä, että suositusta noudatetaan, ja toisaalta kansalliset järjestöt huolehtivat yhteistyössä jäsenvaltioiden viranomaisten kanssa suosituksen täytäntöönpanosta,tämän suosituksen olisi tultava voimaan mahdollisimman pian, jotta kotitalouksien pesuaineiden ympäristövaikutuksia voitaisiin vähentää, japesuainevalmistajien ja kuluttajien on nähtävä enemmän vaivaa kestävän kehityksen saavuttamiseksi,ANTAA TÄMÄN SUOSITUKSEN:1 artikla Tässä suosituksessa tarkoitetaan kotitalouksien pyykinpesuaineilla yleisölle myytäviä tuotteita, jotka on tarkoitettu pyykinpesuun kotitalouksissa.2 artikla Edellä 1 artiklassa määritellyn tuoteryhmän kuluttaman energian kokonaismäärää pesukertaa kohti olisi vähennettävä vuonna 1996 kulutetusta energian kokonaismäärästä 5 prosenttia vuoteen 2002 mennessä.3 artikla Edellä 1 artiklassa määritellyn tuoteryhmän kulutusta henkeä kohti olisi vähennettävä Euroopan yhteisössä vuoden 1996 kulutuksesta 10 prosenttia vuoteen 2002 mennessä.4 artikla Edellä 1 artiklassa määritellyn tuoteryhmän kuluttaja- ja ryhmäpakkausten kulutusta henkeä kohti olisi vähennettävä vuoden 1996 kulutuksesta 10 prosenttia vuoteen 2002 mennessä.5 artikla Edellä 1 artiklassa määritellyn tuoteryhmän sisältämiä luonnossa huonosti hajoavia orgaanisia ainesosia, jotka määritellään liitteessä, olisi vähennettävä vuonna 1996 käytetyistä määristä 10 prosenttia vuoteen 2002 mennessä.6 artikla Kuluttajille olisi annettava tietoja, joiden tarkoituksena on edistää kotitalouksien pyykinpesuaineiden oikeaa käyttöä, sanotun kuitenkaan rajoittamatta harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 84/450/ETY (10) soveltamista.7 artikla Tämän suosituksen täytäntöönpanon edistymisen seurantaa varten jäsenvaltioissa kerätään tilastotietoja. Kerätyt tilastotiedot on toimitettava komissiolle ja kunkin jäsenvaltion kansallisille viranomaisille. Kerättävät tiedot ja tietojen keruu- ja todentamismenettely määritellään liitteessä.AISE ja sen kansalliset jäsenjärjestöt antavat tietojen keruun ja käsittelyn ulkopuolisen organisaation tehtäväksi.8 artikla Kansallisten viranomaisten olisi tehtävä yhteistyötä AISE:n kansallisten jäsenjärjestöjen kanssa tämän suosituksen täytäntöönpanemiseksi.9 artikla Komissio kuulee jäsenvaltioita, AISE:tä ja kuluttajakomiteaa (11) säännöllisesti joka toinen vuosi tämän suosituksen täytäntöönpanosta, kunnes suosituksessa asetetut tavoitteet on saavutettu. Komissio tiedottaa asiasta neuvostolle ja Euroopan parlamentille sekä saattaa tiedot yleisesti saataville.Tehty Brysselissä 22 päivänä heinäkuuta 1998.Komission puolestaMartin BANGEMANNKomission jäsen(1) EYVL L 347, 17.12.1973, s. 51(2) EYVL L 80, 25.3.1986, s. 51(3) EYVL L 291, 10.10.1989, s. 55(4) EYVL L 187, 16.7.1988, s. 14(5) EYVL L 265, 18.10.1996, s. 15(6) EYVL L 365, 31.12.1994, s. 10(7) EYVL L 217, 13.9.1995, s. 14(8) KOM(96) 561 lopullinen, 27.11.1996.(9) EYVL C 286, 22.9.1997, s. 254 ja EYVL C 321, 22.10.1997, s. 6.(10) EYVL L 250, 19.9.1984, s. 17. Direktiivi sellaisena kuin se on viimeksi muutettuna 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY, EYVL L 290, 23.10.1997, s. 18.(11) EYVL L 162, 13.7.1995, s. 37LIITE AISE ja sen kansalliset jäsenjärjestöt keräävät kaikki tarvittavat tiedot ja seuraavat tämän suosituksen täytäntöönpanoa. Tietojenkeruussa ja seurannassa AISE:n kansalliset jäsenjärjestöt voivat tehdä yhteistyötä kansallisten viranomaisten kanssa. Suosituksessa asetettujen tavoitteiden täytäntöönpanoa verrataan vuoden 1996 tilanteeseen.Kunkin jäsenvaltion markkinoista kerätään seuraavat tiedot:Tuotteen kulutusYritykset toimittavat tiedot kotitalouksien (nestemäisten ja jauhemaisten) pyykinpesuaineiden kokonaiskulutuksesta tonneina kalenterivuotta kohti. Kulutuksella tarkoitetaan kunkin jäsenvaltion markkinoilla myytyjen pesuaineiden määrää tonneina.Pakkausten kulutusYritykset toimittavat tiedot edellä mainittuun pesuainekulutukseen liittyvien pakkausten kokonaiskulutuksesta tonneina kalenterivuotta kohti. Kulutuksella tarkoitetaan kunkin jäsenvaltion markkinoilla kulutettuja pakkauksia tonneina.Luonnossa huonosti hajoavat orgaaniset ainesosatYritykset toimittavat tiedot edellä mainittujen (nestemäisten ja jauhemaisten) pesuaineiden sisältämien, luonnossa huonosti hajoavien orgaanisten ainesosien (1) kokonaiskulutuksesta tonneina kalenterivuotta kohti. Kulutuksella tarkoitetaan sellaisten luonnossa huonosti hajoavien orgaanisten aineiden määrää tonneina, joita kunkin jäsenvaltion markkinoilla myydyt pesuaineet sisältävät.EnergiankulutusEnergiankulutuksen vähentäminen yhtä koneellista kohti määritellään lämpötilan muutoksen perusteella eri pesukertojen välillä. AISE toteuttaa asianmukaisia ja edustavia tutkimuksia Euroopan eri maiden pesutottumuksia kussakin jäsenvaltiossa käytettävien pesulämpötilojen selvittämiseksi.Jäsenvaltiot keräävät tilastotietoja, ja AISE toimittaa ne komissiolle joka toinen vuosi lukuun ottamatta energiankulutusta koskevia tietoja, jotka annetaan ainoastaan vuodelta 1996 ja seuraavan kerran vuonna 2002. Ensimmäinen kertomus, jossa käytetään vuotta 1996 vertailuajankohtana, annetaan komissiolle vuoden 1998 syyskuussa.Vuodet 1997 ja 1998 kattava ensimmäinen suosituksen täytäntöönpanon edistymistä koskeva kertomus annetaan komissiolle vuoden 1999 syyskuussa. Komissioille annettaviin kertomuksiin sisältyy kutakin jäsenmaata koskevat tiedot ja EU:ta koskevat keskiarvot.Tämän suosituksen tavoitteiden noudattamista mitataan koko EU:ta koskevien painotettujen keskiarvojen perusteella.AISE toimittaa komissiolle ensimmäisessä kertomuksessa luettelon niistä yrityksistä, jotka kussakin jäsenmaassa ovat panneet suosituksen täytäntöön.Tietojen keruun ja todentamisen suorittaa riippumaton organisaatio, jolla on tehtävään sopiva asiantuntemus. Kyseinen elin takaa yksittäisten yritysten toimittamien tietojen luottamuksellisuuden.(1) Luonnossa huonosti hajoavat orgaaniset aineet ovat aineita, jotka hajoavat luonnossa enintään 70-prosenttisesti aineiden luontaista biologista hajoavuutta koskevalla SCAS-testijärjestelmällä tai Zahn Wellens -testillä mitattuna. Kyseiset testit on määritelty direktiivin 67/548/ETY (EYVL 196, 16.8.1967, s. 1) liitteessä V olevissa C.12 ja C.9 kohdissa, direktiivi sellaisena kuin se on viimeksi muutettuna direktiivillä 92/32/ETY (EYVL L 154, 5.6.1992).


title: Eurooppalainen demokratiarahasto Euroopan parlamentin suositus neuvostolle 29. maaliskuuta 2012 järjestelyistä eurooppalaisen demokratiarahaston mahdollista perustamista varten (2011/2245(INI))

text:
               6.9.2013

               FI

               Euroopan unionin virallinen lehti

               CE 257/13

         Torstai 29. maaliskuuta 2012Eurooppalainen demokratiarahasto
   P7_TA(2012)0113
   Euroopan parlamentin suositus neuvostolle 29. maaliskuuta 2012 järjestelyistä eurooppalaisen demokratiarahaston mahdollista perustamista varten (2011/2245(INI))
   2013/C 257 E/03

      Euroopan parlamentti, joka

               —

               ottaa huomioon Alexander Graf Lambsdorffin ALDE-ryhmän puolesta esittämän ehdotuksen suositukseksi neuvostolle järjestelyistä eurooppalaisen demokratiarahaston mahdollista perustamista varten (B7-0391/2011),

               —

               ottaa huomioon 7. heinäkuuta 2011 antamansa päätöslauselman demokratiakehitystä edistävästä EU:n ulkopolitiikasta (1),

               —

               ottaa huomioon Euroopan unionista tehdyn sopimuksen 2, 6, 8 ja 21 artiklan,

               —

               ottaa huomioon 14. joulukuuta 2011 antamansa päätöslauselman Euroopan naapuruuspolitiikan uudelleentarkastelusta (2) ja erityisesti sen 10 kohdan,

               —

               ottaa huomioon 7. huhtikuuta 2011 antamansa päätöslauselman Euroopan naapuruuspolitiikan uudelleentarkastelusta – itäinen ulottuvuus (3) ja päätöslauselman Euroopan naapuruuspolitiikan uudelleentarkastelusta – eteläinen ulottuvuus (4),

               —

               ottaa huomioon 16. joulukuuta 2010 antamansa päätöslauselman vuosittaisesta ihmisoikeusraportista 2009 sekä Euroopan unionin ihmisoikeuspolitiikasta (5),

               —

               ottaa huomioon 25. huhtikuuta 2002 antamansa päätöslauselman komission tiedonannosta neuvostolle ja Euroopan parlamentille Euroopan unionin tehtävästä ihmisoikeuksien ja demokratisoitumisen edistämisessä kolmansissa maissa (6),

               —

               ottaa huomioon demokratian ja ihmisoikeuksien maailmanlaajuista edistämistä koskevasta rahoitusvälineestä 20. joulukuuta 2006 annetun Euroopan parlamentin ja neuvoston asetuksen (EY) N:o 1889/2006 (7),

               —

               ottaa huomioon Euroopan unionin ja kolmansien maiden väliset sopimukset ja niihin sisältyvät ihmisoikeus- ja demokratialausekkeet,

               —

               ottaa huomioon neuvoston 18. toukokuuta 2009 esittämät päätelmät demokraattisen hallintotavan tukemisesta – kohti EU:n toimintakehyksen vahvistamista,

               —

               ottaa huomioon neuvoston 22. lokakuuta 2009 esittämät päätelmät demokratiakehityksestä EU:n ulkosuhteissa, 13. joulukuuta 2010 esittämät päätelmät, jotka sisältävät vuoden 2010 tilanneselvityksen ja pilottimaiden luettelon, sekä 20. kesäkuuta 2011 esittämät päätelmät Euroopan naapuruuspolitiikasta,

               —

               ottaa huomioon komission ja unionin ulkoasioiden ja turvallisuuspolitiikan korkean edustajan 25. toukokuuta 2011 antaman yhteisen tiedonannon "Uusi strategia muutostilassa olevia naapurimaita varten" (COM(2011)0303),

               —

               ottaa huomioon komission yhteisen tiedonannon "Demokratiaan ja yhteiseen vaurauteen tähtäävä kumppanuus eteläisen Välimeren maiden kanssa" (COM(2011)0200),

               —

               ottaa huomioon ulkoasiainneuvoston 3101. kokouksessaan 20. kesäkuuta 2011 hyväksymät Euroopan naapuruuspolitiikkaa koskevat päätelmät,

               —

               ottaa huomioon ulkoasiainneuvoston 3130. kokouksessaan 1. joulukuuta 2011 hyväksymät eurooppalaista demokratiarahastoa koskevat neuvoston päätelmät,

               —

               ottaa huomioon demokratiakehitystä ja ihmisoikeuksia koskevat aihealuekohtaiset ja maantieteelliset komission rahoitusvälineet, joita ovat esimerkiksi demokratiaa ja ihmisoikeuksia koskeva eurooppalainen rahoitusväline ja eurooppalainen naapuruuden ja kumppanuuden väline (ENPI),

               —

               ottaa huomioon eurooppalaisen demokratiarahaston perustamista tukevan 25. marraskuuta 2011 päivätyn kirjeen Euroopan parlamentin puhemies Jerzy Buzekille ja komission varapuheenjohtajalle / korkealle edustajalle Catherine Ashtonille,

               —

               ottaa huomioon työjärjestyksen 121 artiklan 3 kohdan ja 97 artiklan,

               —

               ottaa huomioon ulkoasiainvaliokunnan mietinnön sekä kehitysyhteistyövaliokunnan lausunnon (A7-0061/2012),

               A.

               ottaa huomioon, että yleismaailmalliset ihmisoikeudet ja demokratia on kirjattu EU:n perussopimuksiin unionin perustavanlaatuisina arvoina ja sen ulkoisen toiminnan periaatteina ja tavoitteina;

               B.

               ottaa huomioon, että Euroopan unionin toiminnasta tehdyn sopimuksen 8 artiklassa määritellään sukupuolten tasa-arvon valtavirtaistamisen periaatteet ja todetaan, että "unioni pyrkii kaikissa toimissaan poistamaan eriarvoisuutta miesten ja naisten välillä sekä edistämään miesten ja naisten välistä tasa-arvoa";

               C.

               toteaa, että neuvosto ilmaisi demokratian tukemista EU:n ulkosuhteissa koskevassa toimintaohjelmassaan halunsa lisätä antamansa tuen johdonmukaisuutta ja tehokkuutta, mutta että tältä osin on edistytty vain vähän;

               D.

               toteaa suhtautuneensa myönteisesti aloitteeseen eurooppalaisen demokratiarahaston perustamisesta 7. heinäkuuta 2011 antamassaan päätöslauselmassa demokratiakehitystä edistävästä EU:n ulkopolitiikasta;

               E.

               toteaa, että useat korkean profiilin ihmisoikeuksien puolustajat, muun muassa Saharov-palkinnon saajat Aung San Suu Kyi ja Aleksander Milinkevich, tukivat kirjeessään Euroopan parlamentin puhemies Jerzy Buzekille ja komission varapuheenjohtajalle / korkealle edustajalle Catherine Ashtonille eurooppalaisen demokratiarahaston perustamista;

               F.

               ottaa huomioon, että EU ja sen jäsenvaltiot eivät ole vielä ryhtyneet noudattamaan käytännössä sellaista aidosti johdonmukaista ja strategista lähestymistapaa demokratiakehitystä koskeviin kysymyksiin, jossa demokratiatuki otettaisiin huomioon itsenäisenä kysymyksenä;

               G.

               toteaa, että niin kutsutun arabikevään tapahtumat ja itäinen naapuruuspolitiikka osoittivat, että EU tarvitsee suhteissaan autoritaarisiin maihin ja demokraattisia uudistuksia tavoitteleviin maihin strategisen sitoumuksen, joka perustuu uuteen ja erilaiseen lähestymistapaan, jotta voidaan palauttaa uskottavuus ja antaa oikea-aikaista apua demokratiaan siirryttäessä; katsoo, että eurooppalaisen demokratiarahaston perustaminen voisi olla yksi EU:n konkreettisimmista vastauksista demokratisoitumisen haasteisiin naapurustossamme ja muuallakin;

               H.

               toteaa, että naisilla on keskeinen asema demokratisoitumisprosesseissa ja yhteiskunnallisten liikkeiden menestymisessä;

               I.

               toteaa Pohjois-Afrikan ja Lähi-idän viimeaikaisten tapahtumien osoittaneen, että naiset ovat ratkaisevia demokraattista muutosta edistäviä toimijoita ja että naisten oikeuksia rikotaan usein, naisiin kohdistuu suurempi köyhyysriski ja heidät syrjäytetään valtion poliittisesta, yhteiskunnallisesta ja taloudellisesta elämästä;

               J.

               katsoo, että kansannousut Pohjois-Afrikassa ja Lähi-idässä vahvistavat kiireellisen tarpeen tarkastella EU:n naapurialueiden epävakautta ja epädemokraattisia hallintojärjestelmiä Euroopan oman turvallisuuden ja vakauden kannalta;

               K.

               ottaa huomioon, että EU:n naapuruuspolitiikan ja EU:n muutossuunnitelman puitteissa kehitetyn demokratiatukea ja ihmisoikeuksien tukemista koskevan tehostetun lähestymistavan lisäksi on lujitettava valmiuksia reagoida nopeasti ja johdonmukaisesti demokratiaa ja oikeusvaltion periaatteita koskevaan kehitykseen;

               L.

               ottaa huomioon, että demokratiaa ja ihmisoikeuksia koskevassa eurooppalaisessa rahoitusvälineessä keskitytään vaarassa olevia ihmisoikeuksien puolustajia, myös toimittajia ja opposition edustajia, koskeviin kiireellisiin toimenpiteisiin ja pitkän aikavälin toimiin, joilla täydennetään EU:n nykyisiä maantieteellisiä välineitä;

               M.

               ottaa huomioon, että poliittisilla puolueilla, merkittävillä poliittisilla henkilöillä (kuten toisinajattelijoilla, opposition edustajilla ja nuorisojärjestöjen johtajilla), yhteiskunnallisilla liikkeillä, kansalaisyhteiskunnan, kulttuurin ja tiedotusvälineiden edustajilla (esimerkiksi toimittajilla, bloginpitäjillä, sosiaalisen median aktivisteilla ja taiteilijoilla), jotka selkeästi pyrkivät parantamaan demokratiaa, on yhä keskeinen rooli kaikissa demokratioissa ja demokratiakehityksessä; toteaa, että näille toimijoille annettu tuki on aiemmin ollut vähäistä resurssien puutteen sekä demokratiaa ja ihmisoikeuksia koskevan eurooppalaisen rahoitusvälineen tiukasti rajatun tehtävänannon ja menettelyjen keston vuoksi;

               N.

               toteaa, että ulkoasiainneuvosto on tukenut aloitetta eurooppalaisen demokratiarahaston perustamisesta; katsoo, että työt sen perustamiseksi etenevät nopeasti ja on pikaisesti päästävä sopimukseen yksityiskohtaisista operatiivisista näkökohdista;

               1.

               esittää neuvostolle seuraavat suositukset ja kehottaa sitä

                           a)

                           varmistamaan, että eurooppalaisen demokratiarahaston avulla luodaan EU:lle strategisempi ja poliittisempi lähestymistapa demokratiatukeen siten, että se tarjoaisi tilanteeseen sopivaa, joustavaa, oikea-aikaista ja alhaalta ylös suuntautuvaa tukea ja että sitä voitaisiin tarvittaessa muuttaa nopeasti, jotta voidaan helpottaa kumppanimaiden siirtymistä demokratiaan;

                           b)

                           osoittamaan, että uuden rahaston luominen on sopivampi ja tehokkaampi tapa edellä esitettyjen tavoitteiden saavuttamiseksi kuin olemassa olevien välineiden, erityisesti ihmisoikeuksia koskevan eurooppalaisen aloitteen, tarkistaminen;

                           c)

                           täsmentämään eurooppalaisen demokratiarahaston tehtävät ja arvot, jotta edunsaajien valinnalle ja erityisesti valintamenettelylle voidaan asettaa selkeät kriteerit;

                           d)

                           korostamaan EU:n demokratiatuen johdonmukaisuutta ja vaikuttavuutta sellaisena kuin se vahvistetaan toimintasuunnitelmassa demokratian tukemiseksi EU:n ulkosuhteissa sekä valtuuttamaan ja organisoimaan eurooppalaisen demokratiarahaston tämän mukaisesti;

                           e)

                           pyytämään, että eurooppalaisella demokratiarahastolla taataan demokraattisten prosessien omavastuullisuusperiaate kansallisella tasolla ja että demokraattinen kehittäminen toteutetaan lisäämällä vaikutusmahdollisuuksia yhteiskunnan perustasta aina korkeisiin hallintoelimiin;

                           f)

                           varmistamaan, että samalla kun eurooppalaisella demokratiarahastolla kannustetaan kestävää "syvädemokratiaa" siirtymävaiheen maissa sekä maissa, jotka ovat siirtymävaihetta edeltävässä tai sitä seuraavassa vaiheessa – keskittyen lähinnä, mutta ei pelkästään Euroopan naapuruuspolitiikkaan – rahastolle osoitetaan selkeät toimivaltuudet, jotta se voi täydentää muiden välineiden demokratiaa tukevia toimenpiteitä ja jotta korostetaan uuden yksikön lisäarvoa;

                           g)

                           hankkimaan arvokkaita kokemuksia keskittymällä aluksi mutta ei yksinomaan Euroopan naapurialueisiin;

                           h)

                           huolehtimaan siitä, että eurooppalaisella demokratiarahastolla on asema, joka luo yhteisvaikutuksia EU:n toimielinten, myös Euroopan parlamentin, EU:n jäsenvaltioiden, niiden virastojen ja niiden rahoittamien säätiöiden tekemän työn kanssa ja täydentää sitä, ja että rahasto toimii tiiviisti yhdessä niiden kanssa ja että sen avulla luodaan kumppanuuksia ja vältetään päällekkäisyyksiä; pyrkimään demokratian edistämiseksi erityisesti Välimeren alueella siihen, että rahasto täydentää eurooppalaista Anna Lindh -säätiötä ja että sitä koordinoidaan läheisesti sen kanssa;

                           i)

                           varmistamaan, että eurooppalainen demokratiarahasto tuottaa lisäarvoa täydentämällä toiminnallaan nykyisiä rahoitusvälineitä, kuten demokratiaa ja ihmisoikeuksia koskevaa eurooppalaista rahoitusvälinettä ja vakautusvälinettä, sen sijaan, että se aiheuttaisi päällekkäisyyksiä tai haittoja; panemaan merkille, että eurooppalaisen demokratiarahaston avulla voitaisiin käynnistää hankkeita, joita voidaan myöhemmin jatkaa demokratiaa ja ihmisoikeuksia koskevalla eurooppalaisella rahoitusvälineellä tai maantieteellisillä välineillä, jolloin rahaston ja rahoitusvälineen välille syntyy ohjelmasuunnittelun kosketuspinta, jolla voidaan varmistaa johdonmukaisuus ja kestävyys pitkällä aikavälillä;

                           j)

                           määrittelemään ennen hankkeen aloittamista tarkan menettelyn, jonka perusteella voidaan välttää päällekkäisyydet rahoitusvälineiden, erilaisiin ihmisoikeuksiin liittyvien yhteisön ja parlamentaaristen rakenteiden (kuten parlamentaarista demokratiaa edistävä toimisto, vaalikoordinointiryhmä) ja eurooppalaisen demokratiarahaston välillä;

                           k)

                           varmistamaan strategiasuunnittelun tasolla, että eurooppalainen demokratiarahasto toimii yhteistyössä muiden ihmisoikeuksiin ja demokraattiseen toimintaan liittyvien EU:n välineiden ja rakenteiden kanssa ja etenkin demokratiaa ja ihmisoikeuksia koskevan eurooppalaisen rahoitusvälineen, vakautusvälineen, yhteisön tukikehyksen ja maantieteellisten välineiden kanssa; varmistamaan moitteettoman ja avoimen varainhoidon ja alhaiset hallinto- ja transaktiokulut; pitämään mielessä yhteisömenetelmän tärkeyden ja pyytämään komissiota selvittämään mahdollisimman pian, kuinka EU:n välineitä voitaisiin jatkossa käyttää nopeampaan reagointiin ja kuinka ja milloin EU:n erityisrahasto voitaisiin perustaa, jos tarvittavana oikeusperustana sovelletaan uutta varainhoitoasetusta; varmistamaan, että jos eurooppalainen demokratiarahasto saa varoja yhteisön talousarviosta, sen rahoittamisen vuoksi ei saa vähentää demokratiaa ja ihmisoikeuksia koskevan eurooppalaisen rahoitusvälineen jo nyt rajallisia varoja;

                           l)

                           mahdollistamaan sen, että eurooppalainen demokratiarahasto voi toimia kolmessa vaiheessa (siirtymistä edeltävä vaihe, siirtymävaihe ja siirtymistä seuraava vaihe), ja käynnistää ruohonjuuritasolla hankkeita, innovoivia ratkaisuja ja ajatuksia, joita EU ei ole toistaiseksi voinut tukea menettelyrajoitteiden tai riskien vähentämisen vuoksi; tekemään rahastosta vähemmän riskialttiin noudattaen samalla EU:n varainhoitoasetusta;

                           m)

                           huolehtimaan EU:n vaalitarkkailuvaltuuskuntien puolueettomuudesta, joten niiden ei pitäisi sisältyä eurooppalaisen demokratiarahaston demokratiaa edistäviin toimiin;

                           n)

                           ottamaan tietyn valtion saaman rahoituksen varhaisissa vaiheissa tuen kohteeksi laajan joukon mahdollisia avunsaajia, joihin kuuluu demokratiaa tukevia keskeisiä poliittisia toimijoita (kuten uudet poliittiset toimijat, ruohonjuuritason liikkeet ja rekisteröitymättömät kansalaisjärjestöt ja ammattiliitot), valvontaryhmiä, ilmiantajia, yksittäisiä poliittisia aktivisteja, kulttuurialan toimijoita ja uusien tiedotusvälineiden toimijoita (kuten bloginpitäjiä), vähemmistöjen oikeuksia ajavia järjestöjä ja ajatushautomoita, jotta eurooppalaisesta demokratiarahastosta voidaan tukea lukuisia erilaisia demokraattisiin uudistuksiin pyrkiviä toimijoita; tarjoamaan edellä mainituille poliittisille toimijoille ja liikkeille tukea moniarvoisella tavalla;

                           o)

                           varmistamaan, että eurooppalaisen demokratiarahaston avulla kiinnitetään erityistä huomiota siihen, että lisätään naisten osallistumista demokraattisiin uudistusprosesseihin ja tuetaan naisjärjestöjä ja hankkeita sukupuolisensitiivisillä aloilla, kuten väkivallan torjunnassa, työllisyyden luomisessa ja poliittisessa osallistumisessa, taataan naisille ja tytöille yhdenvertaisen oikeussuojan ja koulutuksen saaminen sekä ehkäistään tai lopetetaan naisten oikeuksien nykyinen rikkominen;

                           p)

                           huolehtimaan, että eurooppalainen demokratiarahasto myöntää tukea siirtymävaiheessa olevien maiden eri puolueille, jotka ovat demokratian avaintoimijoita, jotta ne auttaisivat saamaan aikaan yksimielisyyttä kansallisella tasolla;

                           q)

                           antamaan eurooppalaiselle demokratiarahastolle mahdollisuuden myöntää avustuksia suoraan edunsaajille syrjimättömästi ja kuullen paikalla toimivia EU:n edustustoja, sekä mahdollisesti sellaisten poliittisten säätiöiden ja kansalaisjärjestöjen kautta, jotka voivat osoittaa tukeneensa demokratiaa menestyksekkäästi; varmistamaan etenkin alussa, että uudelleen jakaminen on tehokas keino, jonka ansiosta rahasto voi toimia paikan päällä sellaisten kumppaneiden kanssa, joilla on tarvittavaa tietämystä ja paikallista infrastruktuuria ja johon paikallinen väestö luottaa; panemaan merkille, että uudelleen jakaminen keventää rahaston hallinnollista rasitusta ja vähentää mahdollisia riskejä edellyttäen, että tällöin EU:n tasolla noudatetaan poliittista moniarvoisuutta ja toimitaan edunsaajien ydinjoukon kanssa;

                           r)

                           varmistamaan, että EU:lla on sen rahoitusosuutta vastaavaa poliittista vaikutusvaltaa; luomaan kevyen, avoimen ja poliittisesti edustavan hallintorakenteen, joka mahdollistaa jäsenvaltioiden ja EU:n toimielinten, myös parlamentin, edustajien sekä riippumattomien asiantuntijoiden ja käytännön toimijoiden tasapainoisen ja kustannustehokkaan edustuksen; tasapainottamaan eurooppalaisen demokratiarahaston itsenäisyyden ja riippumattomuuden ja sen rahoittajia kohtaan tarvittavan tilivelvollisuuden, varmistamaan varainhoidon mahdollisimman hyvän moitteettomuuden ja huolehtimaan erityisesti, etteivät varat päädy korruptioon ja että varoja ei makseta henkilöille tai tahoille, joilla on yhteyksiä rikollis- tai terroristijärjestöihin;

                           s)

                           kehittämään eurooppalaiselle demokratiarahastolle hallinnollisesti kevyen, joustavan ja tehokkaan Brysselissä toimivan rakenteen, jolla on yksinkertaiset mekanismit avustusten myöntämistä varten siten, että hakijoita ei pitäisi vaatia osallistumaan monimutkaisiin tarjousmenettelyihin, edunsaajien osallistuminen rahoitukseen ei saisi olla rahoituksen edellytys, avustuksien myöntämisen ehtona pitäisi kuitenkin olla selkeiden ja tiukkojen ehtojen noudattaminen, ja olisi julkistettava luettelo edunsaajista ellei se vaaranna heidän turvallisuuttaan sekä olisi toteutettava asianmukaisia suojatoimia petosten ja varojen väärinkäytösten välttämiseksi;

                           t)

                           luomaan eurooppalaiseen demokratiarahastoon asianmukaiset kanavat rakenteellista yhteistyötä ja koordinointia varten Brysselissä ja paikan päällä olevia toimijoita varten; huolehtimaan tiiviistä koordinoinnista eurooppalaisen demokratiarahaston tulevan täytäntöönpanoelimen ja henkilöstön, Euroopan ulkosuhdehallinnon (EUH), komission ja parlamentin kesken ja huolehtimaan siitä, että ne kuulevat toisiaan EU:n välineiden strategioista, tavoitteista ja aloitteista, sekä huolehtimaan rakenteellisesta vuoropuhelusta paikalla toimivien EU:n edustustojen ja jäsenvaltioiden lähetystöjen kesken;

                           u)

                           varmistamaan, että eurooppalaisella demokratiarahastolla on lujat yhteydet edunsaajaryhmiin ja se kuulee niitä säännöllisesti siten, että sillä ei ole alueellisia toimistoja vaan että se käyttää EU:n edustustoja, paikallisia organisaatioita tai riippumattomia asiantuntijoita ja toimijoita, jotka on seulottu perusteellisesti sen varmistamiseksi, ettei niillä ole mitään yhteyksiä rikollis- tai terroristijärjestöihin;

                           v)

                           varmistamaan, että luodaan asianmukainen seurantajärjestelmä, jolla arvioidaan annetun rahoituksen vaikuttavuutta;

                           w)

                           harkitsemaan kuitenkin, että etusijalle asetetaan eurooppalaisen demokratiarahaston perustaminen EU:n ulkoisena rahoitusvälineenä EU:n toimielinkehyksessä, jotta taataan se, että parlamentilla on asianmukainen lainsäädäntö- ja talousarviovalta EU:n maksuosuuksien ja toiminnan suunnittelun osalta;

                           x)

                           huolehtimaan siitä, että EU:n maksuosuus eurooppalaisen demokratiarahaston talousarvioon toimitetaan moitteettoman varainhoidon periaatteiden mukaisesti, että maksuosuutta hallinnoiva henkilöstö on saanut EU:n talousarvioon sovellettavaa varainhoitoasetusta koskevaa koulutusta ja että parlamentti voi valvoa talousarviota ja lainsäädäntöä täysipainoisesti, mukaan luettuna se, että budjettivallan käyttäjä voi seurata, miten rahoitusta käytetään;

                           y)

                           takaamaan parlamentille laajan poliittisen valvontaroolin eurooppalaisen demokratiarahaston toiminnassa ja suunnittelussa ja varmistamaan, että riippumaton kolmas osapuoli seuraa ja arvioi sen toimien toteuttamista muun muassa varmistamalla, että parlamentti saa rahaston vuosikertomukset; antamaan parlamentille riittävästi liikkumavaraa, jotta se voi antaa panoksensa ohjelmasuunnittelussa sekä painopisteitä ja strategisia linjoja määriteltäessä ja jakaa luomisvoimaansa ja kokemuksia jäsenvaltioiden siirtymävaiheista demokratisoitumisprosessien tukemiseksi Euroopan rajojen ulkopuolella;

                           z)

                           varmistamaan parlamentin mahdollisuudet osallistua eurooppalaisen demokratiarahaston aktivointiin ja toteuttamiseen ja tulla kuulluksi muun muassa ottamalla parlamentin jäseniä rahaston hallintoneuvostoon ja täytäntöönpanoelimeen, jotta voidaan turvata poliittinen tasapaino; tarkastelemaan uudelleen hallintoneuvoston kokoonpanoa ja varmistamaan jäsenvaltioiden edustuksen neuvoston kautta sekä lisäämään Euroopan parlamentin osallistumista välineen hallintoneuvostoon asianmukaisen vaikutusvallan takaamiseksi parlamentille EU:n toisen talousarviovallan käyttäjän vastuun mukaisesti; antamaan parlamentille mahdollisuuden osallistua merkityksellisellä tavalla ja järjestelmällisesti rahaston toimintojen perustana olevien poliittisten ja strategisten suuntaviivojen, painopisteiden, odotettujen tuloksien sekä avustuksien kokonaismäärän määrittelyyn;

                           aa)

                           tarkastelemaan jatkuvasti eurooppalaisen demokratiarahaston toiminnan vaikutuksia, tuloksia ja lisäarvoa verrattuna EU:n välineisiin ja rahoitettujen toimien kestävyyteen; tekemään asianmukaiset päätelmät ja mukauttamaan tarvittaessa sen kokoa, rahoitusmekanismia ja päätöksentekovastuuta tämän mukaisesti; varmistamaan, että tällaisten arviointien tulokset toimitetaan parlamentille;

               2.

               kehottaa puhemiestä välittämään tämän suosituksen neuvostolle ja tiedoksi komissiolle sekä jäsenvaltioille.

      (1)  Hyväksytyt tekstit, P7_TA(2011)0334.

      (2)  Hyväksytyt tekstit, P7_TA(2011)0576.

      (3)  Hyväksytyt tekstit, P7_TA(2011)0153.

      (4)  Hyväksytyt tekstit, P7_TA(2011)0154.

      (5)  Hyväksytyt tekstit, P7_TA(2010)0489.

      (6)  EUVL C 131 E, 5.6.2003, s. 147.

      (7)  EUVL L 386, 29.12.2006, s. 1.